പതിമൂന്നുകാരനെ ക്രൂരമായി മര്ദ്ദിച്ച പിതാവ് അറസ്റ്റില് കടയ്ക്കല്: പതിമൂന്നുകാരനെ ക്രൂരമായി മര്ദ്ദിച്ച പിതാവിനെ പോലീസ് അറസ്റ്റ് ചെയ്തു. കടയ്ക്കല് കുമ്മിള് ഊന്നുകള് കാഞ്ഞിരത്തുമൂട്ടു വീട്ടില് നാസറുദ്ദീനാണ് അറസ്റ്റിലായത്. കഴിഞ്ഞ ദിവസം ഉച്ചയോടെ കുട്ടിയുടെ മാതാവിന്റെ ആദ്യ വിവാഹത്തിലുള്ള മകനെ കുട്ടി കാണാന് പോയി എന്ന കാരണത്താലാണ് കുട്ടിയെ പിതാവ് ക്രൂരമായി മര്ദ്ദിച്ചത്. കുട്ടിയെ ക്രൂരമായി മര്ദ്ദിച്ചതിനൊപ്പം നാഭിക്ക് ചവിട്ടുകയും ചെയ്തു. സഹികെട്ട കുട്ടിയുടെ മാതാവ് ഹയറുന്നീസ കടയ്ക്കല് സി.ഐ യെ വിളിച്ചു പരാതി പറഞ്ഞതിനെ തുടര്ന്നാണ് നാസറുദ്ദീന് അറസ്റ്റ് ചെയ്തത്.കുട്ടിയുടെ മൊഴി രേഖപ്പെടുത്തിയ ശേഷമാണ് കേസെടുത്തത്. തുടര്ന്ന് കുട്ടിക്ക് കടയ്ക്കല് താലൂക്ക് ആശുപത്രിയില് ചികിത്സ നല്കി. പിതാവിനെതിരെ ജുവനൈല് ജസ്റ്റിസ് ആക്ട് പ്രകാരമാണ് കേസെടുത്തത്.